**Запрашаем у групы з беларускай мовай навучання**

**ПАВАЖАНЫЯ БАЦЬКІ!**

Аддзел адукацыі Воранаўскага райвыканкама нагадвае, што згодна з артыкулам 17 Канстытуцыі Рэспублікі Беларусь, на падставе артыкула 90 Кодэкса Рэспублікі Беларусь аб адукацыі асноўнымі мовамі навучання і выхавання з’яўляюцца дзве дзяржаўныя мовы Рэспублікі Беларусь: руская і беларуская.

Мова навучання і выхавання ва ўстанове адукацыі вызначаецца заснавальнікам. Права грамадзян на выбар навучання і выхавання на адной з дзяржаўных моў Рэспублікі Беларусь забяспечваецца развіццём сеткі ўстаноў адукацыі (класаў, груп) з беларускай і рускай мовамі навучання і выхавання.

Калі Вы паважаеце і любіце беларускую мову і жадаеце, каб Вашы дзеткі разумелі яе і размаўлялі на ёй, прыходзьце ва ўстановы дашкольнай адукацыі, дзе ёсць группы з беларускай мовай навучання:

**дзяржаўная ўстанова адукацыі «Яслі-сад № 1 г.п. Воранава»**

**(вуліца Канарчыка, 16а)**

**дзяржаўная ўстанова адукацыі «Яслі-сад № 2 г.п. Воранава»**

**(вуліца Юбілейная, 13)**

**дзяржаўная ўстанова адукацыі «Яслі-сад № 4 г.п. Воранава»**

**(вуліца Літоўчыка, 43)**

Работа дадзеных устаноў адукацыі арыентавана на засваенне дашкольнікамі культурных, духоўных традыцый і каштоўнасцей беларускага народа.

Праз знаёмства з казкамі, пацешкамі, прыказкамі, прымаўкамі, лічылкамі, творамі беларускай мастацкай літаратуры тут вучаць выхаванцаў ўспрымаць беларускую мову як родную, знаёмяць з этнічнымі асаблівасцямі беларускага народа, яго бытам і ладам жыцця, развіваюць маўленчыя здольнасці дашкольнікаў праз выкарыстанне ў адукацыйным працэсе беларускіх народных рухальных і карагодных гульняў, гульняў-драматызацый, дыдактычных гульняў.

Беларускія вершы, народныя гульні, песні і танцы традыцыйна з’яўляюцца абавязковым кампанентам усіх ранішнікаў, музычных і фізкультурных святаў і забаў. Вялікую радасць атрымоўваюць дзеці падчас правядзення ва ўстанове дашкольнай адукацыі народных святаў (Дажынкі, Багач, Каляды, Масленіца, Гуканне вясны, Купалле). Далучаючы выхаванцаў да беларускай нацыянальнай абрадавай культуры, дапамагаюць ім спасцігаць прыгажосць, напеўнасць і мілагучнасць беларускай мовы, знаёмяць з народнымі звычаямі, абрадамі, традыцыямі, народным этыкетам.

Мы ўпэўнены ў тым, што выхаванне дзяцей павiнна грунтавацца на роднай гiсторыi, на родных традыцыях, і раскрываць дзецям прыгажосць роднай мовы, паказаць яе мілагучнасць – адзін са шляхоў выхавання патрыёта сваей Радзімы.